Ekskæresten til den dræbte Monika Sabine Olesen fra Hjørring, har tidligere været tilbageholdt af politiet for vold mod den 17-årige pige.

Så sent som natten til i fredags anholdt politiet den drabssigtede ekskæreste, for vold mod den unge pige. Det oplyser vicepolitikommissær Allan Overgaard fra Nordjyllands Politi. En time efter ekskærestens løsladelse sendte han sms'er til Monika Olesen, hvori han truede hende på livet. Det fortæller en mandlig ven af den 17-årige pige til TV2/Nord.